سائنس اور ٹیکنالوجی کی وزارت
’’علمی اشاعتوں کے حوالے سے عملی تربیت‘‘ کے موضوع پر قومی ورکشاپ کا ساتواں دن
سی ایس آئی آر۔ نیشنل انسٹی ٹیوٹ آف سائنس کمیونیکیشن اینڈ پالیسی ریسرچ  ، نئی دہلی کے ریسرچ جرنلس ڈویژن نے 12 سے 18 مئی 2022 تک یعنی ایک ہفتے کی مدت پر محیط ’’علمی اشاعتوں پر عملی تربیت ‘‘ کے موضوع پر قومی ورکشاپ کا اہتمام کیا ۔ اس ورکشاپ کو ا یکسل ویٹ وگیان اسکیم کے تحت سائنس اینڈ انجینئرنگ ریسرچ بورڈ ، ڈپارٹمنٹ آف سائنس اینڈ ٹکنالوجی ، گورنمنٹ آف ا نڈیا کے ذریعہ اسپانسر کیا گیا تھا ۔
آج، 18 مئی 2022 کاریہ شالا کے آخری دن کے آخری اجلاس میں ڈاکٹر این کے پرسنا، سینئر سائنٹسٹ اورسائنٹفک ایڈیٹر انڈین جنرل آف بایوکیمسٹری اینڈ بایوفزکس نے شرکاء کا انتہائی گرم جوشانہ استقبال کیا ۔ اس کے بعد ’’ سائنسی جریدوں اورکتابوں کی طباعت اور پروڈکشن‘‘ کے موضوع پر جناب اشونی برہمی پرنسپل ٹکنیکل آفیسر، سی ایس آئی آر۔ این آئی ایس سی پی آر نے لیکچر پیش کیا ۔ پروڈکشن یا کتابوں کی تیاری کسی بھی پبلی کیشن ہاؤس کے لئے ایک لازمی عنصر کی حیثیت رکھتی ہے ۔ پروڈکشن ٹیم شائع ہونے والی کتابوں کی چھپائی کی منصوبہ بندی اور اس پر عمل آوری کی دیکھ بھال کرتی ہے ۔ انہوں نے اس بات پر روشنی ڈالی کہ کس طر ح چھپائی سے ڈجیٹل فارمیٹ تک کی انقلابی تبدیلیاں سامنے آئی ہیں اور اس نے سائنسی صنعت کے شعبوں خاص طور پر تحقیقی کام کے شائع کرنےوالے جریدوں پر کافی گہرا اثر ڈالا ہے ۔انہوں نے مزید کہا کہ طباعت میں نتائج کی کوالٹی اہمیت رکھتی ہے اور اس کی پیشکش اس کے مواد کی سطح کو ایک مخصوص حد تک لے جاسکتی ہے ۔ جناب برہمی نے اس بات پر زور دیا کہ آرٹ، ڈی ٹی پی، پرنٹنگ اوربائنڈنگ یونٹس کےساتھ تعاون کرنے کے لئے اور ہر پبلیکیشن کے معیار اور معینہ مدت کے مطابق کام کرنے کےلئے پرنٹ میڈیا میں ایسے لوگ ہونے چاہئیں جو طباعت سے پہلے اور طباعت کے بعد کی سرگرمیوں کے حوالے سے گہری معلومات رکھتے ہوں ۔
اپنے سائنٹفک جریدوں کی طباعت اورپروڈکشن میں برسہا برس کے تجربہ کی روشنی میں انہوں نے اپنی معلومات ایک صاف ، واضح اور پرمعنی انداز میں پروگرام کے شرکاء کے ساتھ شیئر کیں۔ ان کی تقریر کا اثر آپسی گفتگو کے اجلاس کے دوران شرکت کرنے والے طلباء کی طرف سے کئے جانے والے بڑی تعداد میں سوالات سے سمجھا جاسکتا ہے ۔
ورکشاپ کا الوداعی پروگرام لوگوں کی طرف سے آن لائن اورآف لائن دونوں طریقے سے شرکا ء کارد عمل ملنے کے بعد شروع ہوا ۔ کچھ طلباء جذباتی بھی ہوگئے اورانہوں نے سائنس کمیونیکیشن کے شعبے سےتعلق رکھنے وا لی نمایاں شخصیتوں کے ساتھ آزادانہ طور پر گفتگو کرنے کا اتنا اچھا موقع فراہم کرنے کے لئے انسٹی ٹیوٹ ، اسپانسر کرنے والی تنظیم اور پی آئی ڈاکٹر این کے پرسنا کا شکریہ ادا کیا ۔ تقریب کو آخری منزل تک لاتے ہوئے جناب آر ایس دیاسومو، چیف سائنٹسٹ اور ہیڈ ریسرچ جرنلس ڈویژن  نے یہ بتایا کہ شرکاء کی طرف سے مثبت رد عمل سامنے آیا ہے ، اور یہ ہمارے نوجوان ذہنوں کو ہمارے ملک کے تحقیق کاروں کے فائدے کے لئے ایسے زیادہ سے زیادہ پروگرام منعقد کرنے کے لئے تحریک دے گا ۔ جناب حسن جاوید خان ، چیف سائنٹسٹ اور ہیڈ پاپولر سائنس ڈویزن، سی ایس آئی آر ۔این آئی ایس سی پی آر اپنے اظہار خیال کے دوران کہاکہ اس الوداعی پروگرام کے ساتھ ورکشاپ کا یہ سلسلہ ختم نہیں مانا جانا چاہئے ، بلکہ مستقبل قریب میں بھی اس پروگرام کے شرکاء کو سا ئنس کی ترسیل و ابلاغ کے لئے اقدامات کرنے چاہئیں ۔
چیف سائنٹسٹ جناب حسن جاوید خان نے شرکت کرنے و الوں کے درمیان سرٹیفکیٹس تقسیم کئے۔ سینئر سائنٹسٹ اورکاریہ شالہ پروگرام کے کوارڈنیٹر ڈاکٹر این کے پرسنا نے کلمات تشکر پیش کئے ۔سینئر سائنسداں محترمہ مجومدار اورڈاکٹر پرسنانے اس تقریب کو بحسن خوبی آخر تک چلایا ، جس کے اختتام میں الوداعی پروگرام منعقد کیا گیا ۔